Bridge nåede i sin tid som landsholdsspiller at spille 36 kampe og score et enkelt mål for Englands landshold, som han debuterede for den 13. februar 2002 i et opgør mod Holland. Han var efterfølgende en del af den engelske trup til både VM i 2002, EM i 2004 og VM i 2006. Bridge meldte i marts, 2010, fra til landsholdet pga. et anstrengt forhold til den tidligere engelske anfører John Terry, der havde haft en affære med Bridges tidligere kæreste under deres fælles Chelsea-tid.